






10.1
CYDWEDDU RHAGLENNI ALLANOL AT DDIBENION STATWS UWCH WRTH YMUNO Â RHAGLENNI PRIFYSGOL METROPOLITAN CAERDYDD
(gan gynnwys Adroddiad Hunanwerthuso Beirniadol Blynyddol: templedi Cydweddu ar y Campws, Adroddiad Hunanwerthuso Beirniadol Blynyddol a Memorandwm Cydweddu)

1Llawlyfr Academaidd 2025/26 – Cyfrol 2 – 10.1 - Cydweddu Rhaglenni Allanol at Ddibenion Ymuno â Rhaglenni Prifysgol Metropolitan Caerdydd ym Mlwyddyn 2 neu 3 – addaswyd 20.08.09, 18.09.10, 03.10.11, 26.10.11,
23.11.11, 30.08.12, 20.10.14, 27.10.14, 14.05.15, 30.10.15, 27.07.16, 29.09.19, 16.04.24; addaswyd ddiwethaf 07.08.25

PRIFYSGOL METROPOLITAN CAERDYDD
CYDWEDDU RHAGLENNI ALLANOL AT DDIBENION STATWS UWCH WRTH YMUNO Â RHAGLENNI PRIFYSGOL METROPOLITAN CAERDYDD 

1 Cyflwyniad
1.1 Mae’r cofnod “Derbyn Myfyrwyr i Raglenni Gradd Gyntaf, HND a HNC: Statws Uwch” yn caniatáu rhoi ystyriaeth i fyfyrwyr unigol sy’n dechrau un o raglenni’r Brifysgol y tu hwnt i’r pwynt mynediad arferol yn y flwyddyn gyntaf.
1.2 Mae’r adran hon yn sefydlu methodoleg i archwilio rhaglenni allanol er mwyn eu “Cydweddu” fel bod myfyrwyr sy’n cwblhau rhaglenni o’r fath yn llwyddiannus yn gallu symud ymlaen i raglenni gradd penodol yn y Brifysgol gyda lefel benodol o statws uwch ond heb yr angen am ystyriaeth unigol.

1.3 Mathau o Gydweddu
(i) Ar gyfer derbyn myfyrwyr ar y campws;
(ii) Ar gyfer derbyn myfyrwyr ar raglenni sy’n cael eu cynnig ar y cyd (trwy freinio/dilysu).
1.4 Cydweddu Rhaglenni Annibynnol
Bydd y Brifysgol hefyd yn ystyried cydweddu rhaglenni sydd wedi’u dyfarnu gan gyrff dyfarnu yn y DU a gymeradwyir gan OFQUAL, o dan y Fframwaith Cymwysterau a Chredydau (FfCCh) (e.e. Pearson, City and Guilds) nad ydynt wedi’u lleoli mewn sefydliadau unigol. Hefyd, bydd cymwysterau rhyngwladol yn cael eu hystyried fesul achos. Mae’n bosibl na fydd angen ymweld â’r sefydliad, ond mae’r holl ofynion monitro ac adolygu eraill yn berthnasol.

2 Camau Cychwynnol
2.1 Cyfrifoldeb yr Ysgol/Ysgolion dan sylw yw cysylltu ag unrhyw sefydliad allanol sy’n dymuno gwneud cais am gydweddu a’i gynorthwyo i baratoi ar gyfer y broses cymeradwyo cydweddu ffurfiol.

2.2 Cyn gynted ag y bydd yn fodlon ei bod yn dymuno mynd ar drywydd cynnig ar gyfer cydweddu, bydd yr Ysgol/Ysgolion berthnasol yn hysbysu’r Gyfarwyddiaeth Gwella Ansawdd (QED) a’r Cyfarwyddwr Ymgysylltu Byd-eang (ar gyfer cydweddu gan sefydliadau sydd wedi’u lleoli y tu allan i’r DU) drwy  gyfarwyddyd ffurfiol i fwrw ymlaen
gan y Deon/Dirprwy Ddeon/Deon Cyswllt Partneriaethau a fydd yn cynnwys amlinelliad o’r cydweddu arfaethedig.
2.3 Os yw’r sefydliad allanol yn bartner newydd, bydd yr Ysgol yn gwneud gwaith craffu cychwynnol ar enw da’r sefydliad allanol, gan gynnwys ei enw da academaidd. Os yw’r cynnig yn ymwneud â sefydliad sydd wedi’i leoli y tu allan i’r DU, rhaid i’r ysgol ofyn am wiriadau diwydrwydd dyladwy priodol hefyd trwy’r Cyfarwyddwr Ymgysylltu Byd-eang.
2.4 Ar sail y wybodaeth sydd ar gael, bydd y Pwyllgor Rhyngwladol yn penderfynu a yw’r cynnig ar gyfer cydweddu yn gallu symud ymlaen i’r broses gymeradwyo academaidd.
3 Y Broses Gydweddu

3.1 Bydd y broses gymeradwyo academaidd yn cynnwys dwy ran fel arfer:
a) craffu ar ddogfennau’r rhaglen;
b) ymweld â’r sefydliad allanol (gweler 3.4 isod).
Fel arfer, bydd rhan b) yn cael ei hepgor os, er enghraifft, yw’r sefydliad sy’n gwneud cais am gydweddu yn bartner eisoes neu os yw’r cymhwyster/cymwysterau dan sylw yn cael ei ddyfarnu/eu dyfarnu gan gorff a gymeradwyir gan OFQUAL. Os yw’r cais am gydweddu yn rhan o gynnig cydweithredol (breinio/dilysu), gellir cynnwys rhannau a) a b) ym musnes y Panel a sefydlwyd i ystyried y cynnig:
3.2 Craffu ar Ddogfennau’r Rhaglen

(i) Fel arfer, dylai sefydliad sy’n dymuno cyflwyno rhaglen ar gyfer Cydweddu gyflwyno’r wybodaeth ganlynol am y cymwysterau a’r sefydliad i’r ysgolion perthnasol:
· Manylion y modiwlau/pynciau/unedau gan gynnwys deilliannau dysgu a chynnwys
· Manylion asesu (gan gynnwys deunydd asesu enghreifftiol)
· Gofynion mynediad
· Gweithdrefnau Sicrhau Ansawdd
· Manylion adnoddau

Hefyd, bydd y dogfennau yn nodi â pha raglen neu raglenni’r Brifysgol y mae’r sefydliad yn dymuno cydweddu’r cymhwyster.
Ar gyfer cymwysterau a ddyfernir gan gorff dyfarnu allanol, rhaid darparu manylion llawn am y corff dyfarnu hefyd.

(ii)     Cyn cyflwyno’r dogfennau i’r Gyfarwyddiaeth Gwella Ansawdd, rhaid i’r Ysgol/Ysgolion cysylltiedig gwblhau archwiliad ohonynt er mwyn penderfynu i ba raddau y mae’r rhaglen sy’n cael ei chynnig ar gyfer Cydweddu yn ‘cyd-fynd’ â rhaglen darged Prifysgol Metropolitan Caerdydd. Bydd y terfynau canlynol yn berthnasol i statws uwch:
Israddedig: 240 credyd (rhaid i’r credydau sy’n weddill fod ar lefel 6);

Tystysgrif Ôl-radd: 30 credyd lefel Meistr; 

Diploma Ôl-radd: 60 credyd lefel Meistr;

Gradd Meistr: 120 credyd lefel Meistr.
(iii) Bydd yr Ysgol/Ysgolion cysylltiedig yn cyflwyno adroddiad i’r Gyfarwyddiaeth Gwella Ansawdd i’w ystyried gan y Pwyllgor Ansawdd a Safonau Academaidd (neu gan banel dilysu os yw’r cydweddu yn gysylltiedig â chynnig cydweithredol). Dylai’r adroddiad hwn:

· Ddarparu dadansoddiad byr o’r rhaglen sy’n cael ei chynnig ar gyfer cydweddu o’i gymharu â rhaglen/rhaglenni targed y Brifysgol ar sail cynnwys credydau a lefel modiwl/pwnc/uned; hefyd dylid cyfeirio at os yw neu sut mae cymwyseddau EDGE y myfyrwyr wedi cael eu datblygu o’i gymharu â’r myfyrwyr ar raglen y Brifysgol;
· Argymell y pwynt mynediad i raglen y Brifysgol;
· Argymell, yn ôl yr angen, unrhyw feini prawf ar gyfer llwyddo (gan gynnwys lle bo’n briodol, gofynion Saesneg) y mae’n rhaid i fyfyrwyr eu cyflawni er mwyn cael mynediad i raglen/rhaglenni’r Brifysgol).
(iv) Os nad oes angen ymweld â sefydliad, gall y Pwyllgor Ansawdd a Safonau Academaidd gymeradwyo’r cais am gydweddu ar ddiwedd y cam craffu ar ddogfennau. Mewn achosion o’r fath, bydd y Gyfarwyddiaeth Gwella Ansawdd yn drafftio memorandwm cydweddu i’w lofnodi gan y ddau barti.

3.4 Ymweld â Sefydliad
(i) Os yw’r Pwyllgor Ansawdd a Safonau Academaidd yn penderfynu bod angen ymweld â’r partner, bydd y Gyfarwyddiaeth Gwella Ansawdd, mewn ymgynghoriad â Chadeirydd y Pwyllgor Ansawdd a Safonau Academaidd, yn sefydlu Panel i ymweld â’r sefydliad sy’n cyflwyno’r cais. Fel arfer bydd y Panel yn cynnwys y canlynol:

· aelod o staff academaidd y Brifysgol sy’n Gadeirydd profiadol ac nad yw’n gysylltiedig â’r Ysgol/Ysgolion a fydd yn derbyn myfyrwyr o’r Rhaglen a Gydweddwyd, wedi’i enwebu gan Gadeirydd y Pwyllgor Ansawdd a Safonau Academaidd (Cadeirydd);
· cyfarwyddwr/cyfarwyddwyr y rhaglen/rhaglenni sy’n derbyn myfyrwyr;
Gall Cadeirydd y Pwyllgor Ansawdd a Safonau Academaidd amrywio aelodau’r Panel os oes angen.
Caiff cynrychiolydd o’r Gyfarwyddiaeth Gwella Ansawdd fynychu’r ymweliad gyda’r Panel at ddibenion darparu adroddiad ysgrifenedig.
(ii) Bydd y Panel yn ymweld â’r sefydliad allanol er mwyn:

· sicrhau bod y cyfleusterau a’r staffio yn ddigonol i ddarparu safonau deilliannau parhaus na fyddant yn rhoi myfyrwyr sy’n ymuno â rhaglen/rhaglenni’r Brifysgol o dan anfantais;
· gwerthuso gweithdrefnau sicrhau ansawdd;

· archwilio gwaith myfyrwyr a thystiolaeth o asesiadau os ydynt ar gael;
· cyfarfod â staff a, lle bynnag y bo modd, â myfyrwyr.

(iii) Bydd adroddiad ar ganfyddiadau’r ymweliad yn cael ei lunio a’i gyflwyno i’r Pwyllgor Ansawdd a Safonau Academaidd.

(iv) Bydd yr adroddiad hwn yn ymgorffori adroddiadau blaenorol a baratowyd gan yr Ysgol/Ysgolion perthnasol.
(v) Fel arfer, bydd trefniant cydweddu yn cael ei gymeradwyo am gyfnod o bum mlynedd.
4 Memorandwm Cydweddu
4.1 Os yw’r Pwyllgor Ansawdd a Safonau Academaidd, ar ôl ystyried Adroddiad yr Ymweliad, yn cymeradwyo cydweddu’r rhaglen/rhaglenni, bydd y Gyfarwyddiaeth Gwella Ansawdd yn paratoi Memorandwm Cydweddu i’w gytuno a’i lofnodi gan Lywydd ac Is-Ganghellor y Brifysgol (neu enwebai) a Phennaeth (neu unigolyn cyfatebol) y sefydliad allanol. Bydd y Memorandwm Cydweddu yn darparu gwybodaeth yn ymwneud â’r canlynol:

· enw a lleoliad y sefydliad allanol;
· y rhaglenni sy’n darparu mynediad i raglenni’r Brifysgol;

· teitl rhaglen y Brifysgol y gall myfyrwyr symud ymlaen iddi;

· dyddiad cychwyn y trefniant cydweddu ac am faint fydd yn para;

· 	manylion monitro’r Rhaglen a Gydweddwyd (gweler 6 isod hefyd);
· 	unrhyw fanylion eraill y mae’r Brifysgol a/neu’r sefydliad partner yn dymuno eu cynnwys.
Bydd copïau o’r Memorandwm yn cael eu cyflwyno i’r sefydliad allanol a’r Brifysgol.
4.2 Bydd y weithdrefn Cydnabod Dysgu Blaenorol yn berthnasol oni bai a hyd nes y bydd Memorandwm wedi’i lofnodi ar waith.
5 Ystyriaethau Ariannol
5.1 Mewn amgylchiadau arferol, bydd y sefydliad allanol yn talu unrhyw gostau rhesymol sy’n gysylltiedig ag ystyried y broses gydweddu, yn enwedig costau teithio/llety a chynhaliaeth y Panel. Rhaid hysbysu’r sefydliad allanol am amcangyfrifon cost o’r fath a sicrhau ei fod yn cytuno iddynt. Fodd bynnag, gall Grŵp Gweithredol y Brifysgol argymell i’r Pwyllgor Ansawdd a Safonau Academaidd y dylid hepgor costau os yw hynny er budd y Brifysgol.
6 Monitro ac Adolygu

6.1 Ar gyfer rhaglenni cydweithredol, bydd Cymedrolwr/Tiwtor Cyswllt y Brifysgol yn goruchwylio’r trefniadau cydweddu. Ar gyfer rhaglenni ar y campws, bydd Cyfarwyddwr y Rhaglen yn gyfrifol am hyn.
6.2 Ar gyfer rhaglenni cydweithredol, ar ddiwedd pob blwyddyn academaidd bydd y sefydliad partner yn cyflwyno adroddiad hunanwerthuso beirniadol blynyddol i’r Brifysgol. Bydd y Cymedrolwr/Tiwtor Cyswllt yn ystyried fformat yr adroddiad, a bydd unrhyw faterion sy’n codi yn cael eu trafod gyda’r Partner a’u hadrodd i’r Pwyllgor Ansawdd a Safonau Academaidd. Bydd yr adroddiad hunanwerthuso beirniadol blynyddol yn amrywio yn ôl natur y cymwysterau sydd wedi’u cydweddu.

6.3 Ar gyfer rhaglenni ar y campws, bydd y partner a’r Ysgol berthnasol yn y Brifysgol yn paratoi adroddiad hunanwerthuso beirniadol blynyddol i’w ystyried yng nghyfarfod yr hydref o Bwyllgor Dysgu ac Addysgu’r Ysgol.
6.4 Dylai’r Cynllun Gwella Rhaglen cysylltiedig fyfyrio ar yr adroddiad hunanwerthuso beirniadol blynyddol a dylid ei gynnwys yn nhrywydd tystiolaeth y Cynllun Gwella Rhaglen.
6.5 Ar ddiwedd cyfnod y cytundeb, bydd y trefniant cydweddu yn destun ymarferiad ail-gydweddu ac yn cael ei adrodd i’r Pwyllgor Ansawdd a Safonau Academaidd. Os oes angen adnewyddu trefniant cydweddu presennol ac nad oes unrhyw feysydd pryder mawr wedi’u nodi, cynhelir y broses ail-gydweddu fel ymarferiad papur. Os oes meysydd pryder mawr wedi’u nodi, gall Cadeirydd y Pwyllgor Ansawdd a Safonau Academaidd benderfynu bod angen ymweld â’r sefydliad.
Atodiad 1

Cydweddu Rhaglenni Allanol at ddibenion statws uwch wrth ymuno â Rhaglenni Prifysgol Metropolitan Caerdydd.

Adroddiad Hunanwerthuso Beirniadol Blynyddol: Trefniant Cydweddu ar y Campws

	Manylion y Trefniant Cydweddu

	Enw’r Partner Cydweithredol:

	Teitl y Rhaglen/Rhaglenni a Gydweddwyd:

	Rhaglen/Rhaglenni Targed Prifysgol Metropolitan Caerdydd:



	Rhan 1: i’w chwblhau gan y Partner mewn perthynas â dyfarniadau mewnol a wneir gan y Partner

	Lluniwyd yr adroddiad gan:

	Cyfnod dan sylw yn yr adroddiad hwn:

	Pa weithdrefnau adolygu Sicrhau Ansawdd sydd ar waith ar gyfer y Rhaglen a Gydweddwyd?



A yw’r gweithdrefnau hyn wedi’u cwblhau’n llwyddiannus?
(Atodwch unrhyw adroddiadau perthnasol, e.e. adroddiad/adroddiadau arholwr/arholwyr allanol ac ymatebion i’r arholwyr allanol)


Pa faterion a nodwyd gan y gweithdrefnau hyn?



Pa gamau a gymerwyd?



Pa newidiadau sydd wedi’u gwneud, os o gwbl, i’r Rhaglen a Gydweddwyd yn ystod y flwyddyn ddiwethaf?

	Datganiad: Rwy’n ardystio bod y trefniadau a gyflwynwyd o dan y
cytundeb cydweddu wedi cael eu harfer yn briodol.



	Llofnod:                                                                Dyddiad:
Ar ran y Partner Cydweithredol




	Rhan 2 I’w chwblhau gan Gyfarwyddwr y Rhaglen Darged ym Mhrifysgol Metropolitan Caerdydd ar ôl derbyn Rhan 1. Ar ôl i’r Pwyllgor Dysgu ac Addysgu ystyried Rhan 1 a Rhan 2, dylid eu hanfon at y Partner drwy’r Gyfarwyddiaeth Gwella Ansawdd ar gyfer eu cofnodion.

	Teitl y Rhaglen/Rhaglenni a Gydweddwyd:

	Rhaglen Darged Prifysgol Metropolitan Caerdydd:

	Cyfnod dan sylw yn yr adroddiad hwn:

	Pa drefniadau sydd ar waith i fonitro ansawdd y rhaglen darged?



A yw’r gweithdrefnau hyn wedi’u cwblhau’n llwyddiannus?
(Atodwch unrhyw adroddiadau perthnasol, e.e. adroddiad/adroddiadau arholwr/arholwyr allanol ac ymatebion i’r arholwyr allanol)


Pa faterion a nodwyd gan y gweithdrefnau hyn? Pa gamau a gymerwyd?


Pa newidiadau sydd wedi’u gwneud, os o gwbl, i’r rhaglen darged yn ystod y flwyddyn ddiwethaf?



Sylwadau ar safon perfformiad myfyrwyr o’r sefydliad partner ar y rhaglen darged ym Mhrifysgol Metropolitan Caerdydd:
Unrhyw sylwadau eraill

	Datganiad: Rydym yn ardystio bod y trefniadau a gyflwynwyd o dan y cytundeb cydweddu wedi cael eu harfer yn briodol.



	Llofnod:
Cyfarwyddwr y Rhaglen Prifysgol Metropolitan Caerdydd                                                                   Dyddiad:
Llofnod:
Cadeirydd Pwyllgor Dysgu ac Addysgu’r Ysgol   Dyddiad:



Nodyn ar y broses:
1. Ffurflen adroddiad gyda Rhan 1 wedi’i chwblhau yn cael ei dychwelyd gan y Partner i’r Gyfarwyddiaeth Gwella Ansawdd i’w hanfon ymlaen at Gyfarwyddwr y Rhaglen er mwyn cwblhau Rhan 2.
2. Ffurflen adroddiad gyda Rhannau 1 a 2 wedi’u cwblhau yn cael ei chyflwyno gan Gyfarwyddwr y Rhaglen i gyfarfod mis Hydref o Bwyllgor Dysgu ac Addysgu’r Ysgol.
3. Ffurflen adroddiad wedi’i chwblhau a chofnod cyfarfod y Pwyllgor Dysgu ac Addysgu yn cael eu cyflwyno gan Gyfarwyddwr y Rhaglen i’r Gyfarwyddiaeth Gwella Ansawdd.
4. Mae’r Gyfarwyddiaeth Gwella Ansawdd yn cyflwyno’r ffurflen adroddiad wedi’i chwblhau i’r Partner ar gyfer ei gofnodion.
5. Mae’r Gyfarwyddiaeth Gwella Ansawdd yn hysbysu’r Pwyllgor Ansawdd a Safonau Academaidd bod y broses wedi’i chwblhau.

Atodiad 2

Cydweddu Rhaglenni Allanol at ddibenion statws uwch wrth ymuno â Rhaglenni Prifysgol Metropolitan Caerdydd.

Adroddiad Hunanwerthuso Beirniadol Blynyddol

i’w gwblhau gan bartneriaid mewn perthynas â dyfarniadau a wneir gan gorff allanol.

	Enw’r Partner Cydweithredol:

	Teitl y Rhaglen/Rhaglenni a Gydweddwyd:

	Rhaglen Darged Prifysgol Metropolitan Caerdydd:

	Lluniwyd yr adroddiad gan:

	Cyfnod dan sylw yn yr adroddiad hwn:

	Pa weithdrefnau adolygu Sicrhau Ansawdd sydd ar waith ar gyfer y Rhaglen a Gydweddwyd?



A yw’r gweithdrefnau hyn wedi’u cwblhau’n llwyddiannus?
(Atodwch unrhyw adroddiadau perthnasol, e.e. adroddiad/adroddiadau arholwr/arholwyr allanol ac ymatebion i’r arholwyr allanol)


Pa faterion a nodwyd gan y gweithdrefnau hyn?



Pa gamau a gymerwyd?


Pa newidiadau sydd wedi’u gwneud, os o gwbl, i’r Rhaglen a Gydweddwyd yn ystod y flwyddyn ddiwethaf?

Sylwadau ar safon perfformiad myfyrwyr ar raglenni Prifysgol Metropolitan Caerdydd:

	Llofnod: Partner Cydweithredol                         Dyddiad:



	

	Datganiad Myfyriol gan unigolyn cyswllt academaidd Prifysgol Metropolitan Caerdydd:

	Datganiad: Rwy’n ardystio bod y trefniadau a gyflwynwyd o dan y cytundeb cydweddu wedi cael eu harfer yn briodol.

Llofnod: Unigolyn Cyswllt Academaidd Prifysgol Metropolitan Caerdydd 
Dyddiad:



Atodiad 3
Yn Amodol ar Gontract





TEMPLED
(nodwch y manylion lle gofynnir amdanynt)

MEMORANDWM CYDWEDDU RHWNG PRIFYSGOL METROPOLITAN CAERDYDD
A

(nodwch enw’r sefydliad allanol)
Cydweddu
(nodwch enw’r Rhaglen a Gydweddwyd)
gyda
(nodwch enw’r rhaglen darged) Prifysgol Metropolitan Caerdydd




Pum Mlynedd Academaidd o (nodwch xxxx/xxxx)

Y CYTUNDEB CYDWEDDU
1. Y Partïon Perthnasol
1.1 Y partïon sy’n rhan o’r Memorandwm Cydweddu hwn (y cyfeirir ato o hyn ymlaen fel y Memorandwm) yw:
(i) Prifysgol Metropolitan Caerdydd Blwch Post 377
Rhodfa’r Gorllewin, Caerdydd
CF5 2SG
Y cyfeirir ati o hyn ymlaen fel y Brifysgol, a

(ii) (nodwch enw’r cwmni/partner a’i gyfeiriad cofrestredig)
Y cyfeirir ato o hyn ymlaen fel y Sefydliad Allanol
2. Cyflwyniad
2.1 Mae’r Memorandwm hwn yn darparu fframwaith i sicrhau bod yr holl swyddogaethau sydd wedi’u dirprwyo gan y Brifysgol yn cael eu cyflawni’n effeithiol. Rhaid cynnal yr holl weithdrefnau mewn ysbryd o bartneriaeth a chydweithrediad.

2.2 Mae’r Memorandwm hwn yn cwmpasu pum mlynedd academaidd sy’n dechrau yn (nodwch xxxx/xxxx) yn unig, a bydd angen adnewyddu’r Memorandwm hwn ar ôl hynny.

2.3 Bydd y Brifysgol a’r Sefydliad Allanol yn arfer eu cyfrifoldebau i sicrhau a gwella ansawdd y Rhaglen a Gydweddwyd er mwyn sicrhau bod y rhaglen yn darparu profiad addysgol sy’n caniatáu i fyfyrwyr o’r Sefydliad Allanol gyflawni safon academaidd sy’n briodol i’r modiwlau a addysgir yn rhaglen y Brifysgol, sydd ar Lefel-(x nodwch y lefel) y Fframwaith ar gyfer Cymwysterau Addysg Uwch yng Nghymru, Lloegr a Gogledd Iwerddon (UK FHEQ).

2.4 Bydd y Brifysgol a’r Sefydliad Allanol yn ymgynghori os oes unrhyw addasiadau mawr i’r rhaglen yn cael eu cynnig yn ystod y cyfnod cydweddu o bum mlynedd.
2.5 Mae’r Brifysgol wedi ystyried canlyniad archwiliadau ac adolygiadau mewnol ac allanol o fecanweithiau sicrhau ansawdd y Sefydliad Allanol a’u hasesiad o gyflawniad ansawdd ac addysgu gan (nodwch enw’r corff sicrhau ansawdd 

e.e. Y Swyddfa Rheoleiddio Cymwysterau ac Arholiadau [Ofqual].)
3. Y Cytundeb

3.1 Mae’r trefniant cydweddu hwn yn berthnasol i (nodwch enw a lefel y Rhaglen a Gydweddwyd) sy’n cael ei dyfarnu gan y Sefydliad Allanol (y cyfeirir ati o hyn ymlaen fel y Rhaglen a Gydweddwyd) am gyfnod o bum mlynedd ar ôl llofnodi’r Memorandwm hwn. Ar ddiwedd y cyfnod penodedig bydd adolygiad cydweddu yn cael ei gynnal.
3.2 Gall myfyrwyr yn y Sefydliad Allanol sy’n cwblhau’r Rhaglen a Gydweddwyd yn llwyddiannus symud ymlaen i raglen radd benodedig yn y Brifysgol, sef (nodwch enw a lefel rhaglen y Brifysgol) (y cyfeirir ati o hyn ymlaen fel y Rhaglen Darged) yn yr achos hwn, gyda swm penodol o statws uwch sef, yn yr achos hwn, (nodwch nifer y credydau) o gredydau ar Lefel- (nodwch lefel y credydau) o FHEQ y DU a heb yr angen am ystyriaeth unigol.
3.3 Daethpwyd i’r cytundeb cydweddu drwy ddilyn y weithdrefn a nodir yn Llawlyfr Academaidd y Brifysgol.
4. Amodau Cydweddu y Cytunwyd Arnynt
4.1 Nid yw’r pwerau a roddir yn y cytundeb hwn ond yn berthnasol i raglenni a addysgir sydd wedi’u cydweddu’n briodol ac sy’n cael eu rheoli gan y Sefydliad Allanol yn unol â thelerau ac amodau’r awdurdod dirprwyedig y cytunwyd arno.

4.2 Ar gyfer y Rhaglen a Gydweddwyd, bydd y Sefydliad Allanol yn gyfrifol am enwebu a chyflogi’r arholwyr allanol.

4.3 Bydd y Brifysgol yn penodi unigolyn cyswllt academaidd i weithredu fel Cymedrolwr ar gyfer y Rhaglen a Gydweddwyd.
4.4 Bydd y Sefydliad Allanol yn cyflwyno adroddiad hunanwerthuso beirniadol blynyddol i’r Brifysgol sy’n ardystio bod gweithdrefnau adolygu’r rhaglen wedi’u cwblhau a bod adroddiadau arholwyr allanol wedi bod yn destun craffu. Hefyd, bydd y Sefydliad Allanol yn adrodd ar y camau sydd wedi’u cymryd yn dilyn yr adroddiadau hyn. Dylid cynnwys copïau o unrhyw adroddiadau arholwyr allanol gyda’r adroddiad hunanwerthuso beirniadol blynyddol.

4.5 Bydd y Sefydliad Allanol yn derbyn datganiad beirniadol a myfyriol blynyddol gan y Brifysgol sy’n ardystio bod y

pwerau a roddwyd o dan y cytundeb cydweddu wedi cael eu harfer yn briodol.
4.6 Mae’r Brifysgol yn cadw’r hawl i ofyn am ragor o wybodaeth ac adroddiadau gan y Sefydliad Allanol ar unrhyw fater sy’n ymwneud â chydweddu, ymgynghori â’r Sefydliad Allanol ar unrhyw ddatblygiadau mawr i’r cwricwlwm, a gweithredu mewn modd y barna’r Brifysgol sy’n angenrheidiol i sicrhau ei hun bod safonau dyfarniadau’r Brifysgol yn cael eu cynnal.

4.7 Os yw’r Brifysgol yn anfodlon ag agweddau ar y Rhaglen a Gydweddwyd yn ystod cyfnod y cytundeb, mae’n gallu dod â’r trefniant cydweddu i ben yn amodol ar ystyried bod y Sefydliad Allanol yn gallu cadw ei rwymedigaeth gytundebol i’w fyfyrwyr.
4.8 Mae’r Atodiad i’r Memorandwm hwn yn amlinellu cyfrifoldebau gweinyddol a gweithredol y ddau barti.

5. Ystyriaethau Ariannol
5.1 Bydd y Sefydliad Allanol yn talu unrhyw gostau rhesymol sy’n gysylltiedig â’r broses gydweddu, gan gynnwys costau teithio a chynhaliaeth y Panel Cydweddu, a’r costau rhesymol sy’n deillio o fonitro, adolygu ac ail-gydweddu’r Rhaglen a Gydweddwyd gan gynnwys costau teithio, llety a chynhaliaeth.
5.2 Bydd taliadau yn cael eu gwneud yn unol ag anfonebau sy’n cael eu paratoi a’u hanfon gan Adran Gyllid y Brifysgol.
5.3 Bydd taliadau yn cael eu gwneud o fewn 30 diwrnod i dderbyn anfonebau o’r fath.
6. Awdurdodiad
Cytunir drwy hyn i’r amodau a nodir yn y Memorandwm hwn a’i Atodlen:
Llofnod:........................................    Dyddiad:	.........................
Swydd: Aelod o Grŵp Gweithredol y Brifysgol, sydd wedi’i awdurdodi’n briodol ar gyfer ac ar ran Prifysgol Metropolitan Caerdydd
Llofnod:.........................................    Dyddiad:	..........................
Swydd: (nodwch y dynodiad) sydd wedi’i awdurdodi’n briodol ar gyfer ac ar ran (nodwch enw llawn y sefydliad allanol)
Yn Amodol ar Gontract

ATODIAD I MEMORANDWM CYDWEDDU 
CYTUNDEB GWEINYDDOL A GWEITHREDOL 


1. Mae’r Sefydliad Allanol yn gyfrifol am y gweithdrefnau gweinyddol sy’n gysylltiedig â darparu ei (nodwch enw llawn y Rhaglen a Gydweddwyd)
(y Rhaglen a Gydweddwyd o hyn ymlaen) fel y’i rhagnodir gan Brifysgol Metropolitan Caerdydd.
2. Bydd y Brifysgol yn gyfrifol am y trefniadau gweinyddol sy’n arwain at ddyfarnu (nodwch enw a dyfarniad rhaglen darged Prifysgol Metropolitan Caerdydd) (y Rhaglen Darged o hyn ymlaen).

3. Bydd y Sefydliad Allanol yn gyfrifol am y canlynol:
.1 Darparu adroddiadau a dogfennau fel y cytunir yn y Memorandwm Cydweddu (y Memorandwm o hyn ymlaen);
.2 Dogfennau’r rhaglen yn cynnwys manyleb y rhaglen ar gyfer y Rhaglen a Gydweddwyd a manylion unrhyw newidiadau dilynol;
.3 Cyflwyno adroddiad hunanwerthuso beirniadol i Gymedrolwr y Brifysgol yn unol â pharagraff 4.5 o’r Memorandwm erbyn (nodwch y dyddiad y cytunwyd arno e.e. diwedd mis Medi) bob blwyddyn;

.4 Derbyn myfyrwyr yn unol â pholisïau derbyn a marchnata penodedig;
.5 Darparu datganiad o bolisi a gofynion derbyn cyffredinol ar gyfer y Rhaglen a Gydweddwyd.
4. Bydd y Sefydliad Allanol yn gyfrifol am dderbyn myfyrwyr sydd â statws uwch i’r Rhaglen a Gydweddwyd.
5. Bydd y Sefydliad Allanol yn gyfrifol am nifer y myfyrwyr sy’n cael eu derbyn i’r Rhaglen a Gydweddwyd a’r dyddiadau dan sylw.
6. Bydd y Sefydliad Allanol yn gyfrifol am y canlynol:

.1 Cyfrifoldeb gweinyddol a chyllidol am y myfyrwyr sy’n dilyn y Rhaglen a Gydweddwyd;

.2 Hawliau apelio myfyrwyr yn unol â’i weithdrefnau dynodedig sy’n nodi’r seiliau dros apelio a’r broses ar gyfer gwneud hynny.

7. Bydd y Sefydliad Allanol yn gyfrifol am drefniant, cylch gwaith ac aelodau’r pwyllgorau perthnasol sy’n gysylltiedig â’r Rhaglen a Gydweddwyd.

8. Bydd y Sefydliad Allanol yn gyfrifol am y meini prawf a’r gweithdrefnau ar gyfer cyflwyno adroddiadau blynyddol gan yr arholwr/arholwyr allanol a’u hargaeledd i’r Brifysgol. Bydd y Sefydliad Allanol yn talu ffioedd arholwr/arholwyr allanol.

9. Bydd y Sefydliad Allanol yn gyfrifol am y meini prawf, yr egwyddorion a’r gweithdrefnau ar gyfer byrddau arholi mewn perthynas â’r Rhaglen a Gydweddwyd. Bydd y Sefydliad Allanol hefyd yn monitro ac yn penderfynu ar weithdrefnau ar gyfer trefniadau a phenderfyniadau ansafonol gan gynnwys cadarnhau canlyniadau a chydsyniad arholwyr allanol.
10. Bydd y Sefydliad Allanol yn gyfrifol am yr ystyriaeth a’r manylion gweinyddol yn ymwneud â chynnydd myfyrwyr ar y Rhaglen a Gydweddwyd.

11. Bydd y Sefydliad Allanol yn cadw ac yn cynnal yr holl gofnodion academaidd ar gyfer y Rhaglen a Gydweddwyd ac ar gyfer cyhoeddi trawsgrifiadau o astudiaethau mewn perthynas â’r myfyrwyr ar y Rhaglen a Gydweddwyd.
12. Bydd y Sefydliad Allanol yn gyfrifol am drefnu Seremonïau Gwobrwyo ar gyfer y Rhaglen a Gydweddwyd ac am amodau cyfranogiad Prifysgol Metropolitan Caerdydd os yw hynny’n berthnasol.


Atodiad 4

ADRODDIAD MAPIO CYDWEDDU (TEMPLED)



Corff Cydweddu:	Prifysgol Metropolitan Caerdydd

Cwrs a Gydweddwyd a Sefydliad:

Rhaglen Dderbyn:

Mae cwblhau’r ffurflen hon yn cadarnhau bod yr Ysgol wedi cynnal archwiliad trylwyr o’r dogfennau er mwyn penderfynu i ba raddau y mae’r rhaglen a gynigir ar gyfer cydweddu yn cyd-fynd â rhaglen y Brifysgol mewn perthynas â chredyd penodol ar lefelau penodol (nid oes modd rhoi unrhyw gredyd am astudiaeth lefel 6). Gweler y Llawlyfr Academaidd – bydd y terfynau canlynol yn berthnasol i statws uwch: Tystysgrif Ôl-radd – 30 credyd lefel Meistr, Diploma Ôl-radd – 60 credyd lefel Meistr, Gradd Meistr – 120 credyd lefel Meistr.

Cyflwyniad
Diben yr adroddiad hwn yw penderfynu i ba raddau y mae Rhaglen y Sefydliad Cydweithredol a rhaglen y Brifysgol yn cyd-fynd â’i gilydd er mwyn creu trefniant Statws Uwch.
Mapio Modiwlaidd
Mae dadansoddiad manwl wedi’i gwblhau o’r graddau y mae rhaglen XXXX y Sefydliad Cydweithredol a rhaglen XXXX y Brifysgol yn cyd-fynd â’i gilydd, ac mae cyfatebiaeth cynnwys y modiwlau wedi’i chrynhoi yn y tablau isod.
Dylech ddarparu tabl sy’n mapio strwythur rhaglen y Sefydliad Allanol yn erbyn modiwlau Lefel 4/Lefel 5 cyfatebol y Brifysgol:

	Y Sefydliad Cydweithredol
Enw’r Rhaglen Blwyddyn 1
	
	Rhaglen Prifysgol Metropolitan Caerdydd
Lefel 4

	Enw a Rhif y Modiwl a Nifer y Credydau (neu
gyfwerthedd)
	Enw a Rhif y Modiwl a Nifer y Credydau
	
	Enw a Rhif y Modiwl a Nifer y Credydau
	Enw a Rhif y Modiwl a Nifer y Credydau

	Enw a Rhif y Modiwl a Nifer y Credydau
	
ac ati
	
	Enw a Rhif y Modiwl a Nifer y Credydau
	ac ati

	
	
	
	
	




	
	
	
	
	



	Y Sefydliad Cydweithredol
Enw’r Rhaglen Blwyddyn 2
	
	Rhaglen Prifysgol Metropolitan Caerdydd
Lefel 5

	Enw a Rhif y Modiwl a Nifer y Credydau (neu gyfwerthedd)
	Enw a Rhif y Modiwl a Nifer y Credydau
	
	Enw a Rhif y Modiwl a Nifer y Credydau
	Enw a Rhif y Modiwl a Nifer y Credydau

	Enw a Rhif y Modiwl a Nifer y Credydau
	
etc.
	
	Enw a Rhif y Modiwl a Nifer y Credydau
	etc.

	
	
	
	
	

	
	
	
	
	



Ychwanegwch unrhyw nodiadau esboniadol yn ôl yr angen isod (gan nodi’n benodol os/sut mae priodoleddau EDGE myfyrwyr yn cael eu datblygu o’i gymharu â myfyrwyr ar raglen y Brifysgol):


Casgliadau  
Lluniwch gasgliad byr gan nodi unrhyw argymhellion mewn perthynas â’r Rhaglen a’r Cytundeb Cydweddu. 
Nodwch y canlynol yn benodol:
· Y pwynt mynediad a argymhellir i Raglen y Brifysgol. Os yw argymhelliad o’r fath yn cydnabod mân ddiffygion mewn perthynas â myfyrwyr sy’n cael eu derbyn, nodwch pa gamau a fydd yn cael eu cymryd i ddarparu ar gyfer diffygion o’r fath;
· Sylwadau ar addasrwydd yr adnoddau sydd ar gael;
· Argymell, yn ôl yr angen, unrhyw feini prawf ar gyfer llwyddo (gan gynnwys lle bo’n briodol, gofynion Saesneg) y mae’n rhaid i fyfyrwyr eu cyflawni er mwyn cael mynediad i raglen/rhaglenni’r Brifysgol.

[bookmark: cysill]

1                 10.1   CYDWEDDU RHAGLENNI  ALLANOL AT DDIBENION  STATWS UWCH WRTH  YMUNO   Â   RHAGLENNI  PRIFYSGOL METROPOLITAN  CAERDYDD   (gan gynnwys   Adroddiad Hunanwerthuso Beirniadol  Blynyddol:  templedi  Cydweddu ar y Campws, Adroddiad  Hunanwerthuso Beirniadol Blynyddol a Memorandwm  Cydweddu)  

